Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
President Trump peab kahe riigi lahendust parimaks viisiks
Iisraeli-palestiinlaste konfliktis edasi liikumiseks.
USA riikliku julgeoleku nõunik:
Iraani ootavad tõsised tagajärjed, kui nad oma käitumist ei muuda.
Süüria asevälisminister tervitas Venemaa otsust
toimetada Süüria armeele kaasaegsed S-300 raketisüsteemid.
USA president Trump teatas, et USA ei kavatse loobuda plaanist
Iraanile novembris täies ulatuses sanktsioonid kehtestada.
ÜRO Julgeolekunõukogu kohtumisel rõhutas Trump sanktsioonide sihti -
seista täies ulatuses vastu Teherani pahatahtlikule tegevusele.
Kõik USA tuumasanktsioonid jõustuvad täies ulatuses
novembri alguses. Need jõustuvad täies ulatuses.
Pärast seda määrab USA senisest veel karmimaid sanktsioone,
et panna vastu kogu Iraani pahaloomulisele käitumisele.
Iga isikut või üksust, kes sanktsioone rikuvad,
ootavad tõsised tagajärjed.
Palun kõigil Julgeolekunõukogu liikmeil USAga koostööd teha,
tagamaks, et Iraani režiim muudab oma tegevust
ega jõuaks kunagi tuumapommini.
Kui teised Julgeolekunõukogu alalised liikmed rõhutasid,
et jäävad 2015. a tuumaleppe juurde,
siis Prantsuse president Macron toonitas vajadust
formuleerida põhjalik strateegia Iraani tuumarelvapürgimuste peatamiseks,
mis ei piirduks vaid majandussanktsioonidega.
Peame ehitama koos pikaajalise strateegia
selle kriisi lahendamiseks.
See ei saa piirduda vaid sanktsioonide ja vaoshoidmisega.
Peame looma aluse uuteks kõnelusteks
ja alustama raamidest Iraani tuumaküsimuse jaoks
pärast 2025. ja 2030. aastat.
ÜRO peaassamblee vaheajal
New Yorgis peetud Iraani-vastasel konverentsil
vastas USA riikliku julgeoleku nõunik Bolton Iraani juhtide ähvardustele
USA ja selle Lähis-Ida liitlaste suunas,
et Iraani ootavad tõsised tagajärjed, kui nad oma käitumist ei muuda.
Teherani mullade väitel oleme meie suur Saatan,
allmaailma isand ja põleva põrgu pealik.
Nii et ma loodan, et nad võtavad mind tõsiselt,
kui täna kinnitan:
Kui te meile, meie liitlastele või partneritele vastu töötate,
meie kodanikele kahju teete, jätkate valetamist ja petmist,
läheb põrgu lahti.
Kui nad oma käitumist ei muuda,
ootavad mõrvarlikku režiimi ja selle toetajaid tõsised tagajärjed.
Olgu mu sõnum täna väga selge:
Jälgime teid ja tuleme teid taga ajama!
Vastuseks USA ähvardusele
võimaliku sõjalise vastuse kohta Iraani agressioonile,
püüdis Iraani president Rouhani eskaleeruvat retoorikat rahustada,
väites pressikonverentsil,
et Teheran ei taotle Lähis-Idas USAga sõda.
Me ei taha Ameerika vägedega mitte kusagil regioonis sõtta minna.
Me ei taha neid rünnata ega pingeid süvendada.
Mitte midagi sellist.
Kuid palume USA-l järgida seadusi
ja respekteerida riikide rahvuslikku suveräänsust.
Süüria asevälisminister Faisal Mekdad tervitas soojalt Venemaa otsust
toimetada Süüria armeele kaasaegsed S-300 raketisüsteemid.
Mekdadi sõnul
kasutab Damaskus S-300 süsteemi kaitseks Iisraeli rünnakute vastu.
Raketisüsteem on kaitseeesmärgil
ja oleks tulnud Süüriale kaua aega tagasi toimetada.
Tragöödia Vene IL-20 luurelennukiga tõestab Iisraeli vaenulikkust
ja USA toetust
Süüriale kahjulikule tegevusele.
Seepärast tervitame seda kaitseabi. Need raketid pole ründamiseks.
Iisrael kasutab tihti ettekäändeid Süüriasse tungimiseks.
Järgmine kord peavad nad tõsiselt järele mõtlema.
Moskva otsus pahandas Iisraeli, kes hoiatas,
et S-300 edastamine vaid suurendab laiema eskalatsiooni ohtu.
New Yorgis kohtus president Trump peaminister Netanyahuga
ja toonitas Iisraeli õigust tegutseda agressiivselt
riigi julgeolekut ähvardavate elementide vastu.
Samas signaliseeris ta Venemaale, et USA toetab Iisraeli.
Pooldame Iisraeli tegevust oma riigi kaitsmisel.
Nad on agressiivsed ja neil pole muud valikut.
See on väga raske maailmajagu.
Tahan, et Benjamin Netanyahu ja kõik teaksid,
et oleme 100 protsenti teie ja Iisraeliga. Aitäh.
Netanyahu tänas Trumpi kindla toetuse eest juudiriigile
ning rõhutas selgelt Venemaale ja selle liitlastele regioonis,
et Iisrael teeb jätkuvalt kõik,
et kaitsta end Iraani agressiooni vastu Süürias, Liibanonis ja mujal.
Kõik peaksid mõistma, et Iisrael teeb jätkuvalt kõik,
et kaitsta end Iraani agressiooni vastu Süürias, Liibanonis ja mujal.
Lisaks tahan öelda, et meil pole kahtlust,
et seda tehes on meil president Trumpi ja USA toetus.
Arvan, ja usun, et ütlen seda objektiivselt,
et USA-Iisraeli liit pole iial tugevam olnud.
See on tugevam kui iial varem Teie juhtimise all.
Ootan koostööd Teie ja Teie tiimiga ühiste eesmärkide edendamisel -
julgeoleku, heaolu ja rahu heaks Iisraeli naabrite ja kogu regiooniga.
Võime teha seda koos teiega.
Seoses kauaoodatud USA rahualgatusega
teatas president Trump,
et loodab esitleda oma rahuplaani lähitulevikus.
Lisaks ütles ta, et otsus eemaldada Jeruusalemm kõnelustelaualt,
oli oluline samm õiges suunas, kuid toonitas, et Iisrael
peab palestiinlastele vastutasuks olulisi järeleandmisi tegema.
Pole midagi, mida ma ei tahaks näha rohkem
kui rahu Iisraeli ja palestiinlaste vahel.
Toimub palju häid asju. See võtab aega, nagu teate.
See on kaua aega võtnud. Aastaid pole midagi juhtunud.
Kuid toimub mitmeid häid asju.
Näiteks Jeruusalemma eemaldamisega kõnelustelaualt,
mis oli alati peamine takistus lepingute sõlmimisel.
Rääkisin mitme kõnelustetiimiga ja nad ütlesid,
et ei saanud üle ega ümber saatkonna kolimisest Jeruusalemma
ja kõigest, mida see tähendas: See tähendas kõike.
Nüüd on see laualt eemaldatud.
Nüüd peab Iisrael tegema midagi head teise poole jaoks.
Lisaks teatas Trump,
et peab kahe riigi lahendust parimaks viisiks edasi liikuda,
joondudes nõnda rahvusvahelise üldsuse eelistusega
vana Iisraeli-palestiinlaste konflikti lahendamiseks.
Mulle meeldib kahe riigi lahendus. Arvan, et see töötab parimini.
Ma ei pea isegi kellegagi rääkima. Mul on selline tunne.
Teil võib mingi muu tunne olla,
aga arvan, et kahe riigi lahendus töötab parimini.
Vastuseks Trumpi selgele toetusele kahe riigi lahendusele
teatas palestiinlaste juhtkond,
et USA juhi kinnitusest ei piisa ja nad nõuavad konkreetseid tegusid.
Aitäh vaatamast!
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri